**Censorark STX B – 2017-læreplan**

**Læreplan** - **uddrag**

**2.1. Faglige mål**

Eleverne skal kunne:

**Sprogfærdighed**

* forstå mundtlige engelske tekster og samtaler af en vis længde om almene og faglige emner
* udtrykke sig sammenhængende og forholdsvis flydende, herunder formulere egne synspunkter, i præsentation, samtale og diskussion på engelsk om almene og faglige emner med en relativ høj grad af grammatisk korrekthed
* læse og forstå skrevne tekster på engelsk i forskellige genrer af en vis længde om almene og faglige emner

**Sprog, tekst og kultur**

* analysere og beskrive engelsk sprog med anvendelse af relevant faglig terminologi
* gøre rede for indhold, synspunkter og sproglige særtræk i engelsksprogede tekster
* analysere og fortolke tekster med anvendelse af faglig terminologi og metode
* perspektivere tekster kulturelt, samfundsmæssigt og historisk
* analysere og perspektivere aktuelle forhold i Storbritannien og USA med anvendelse af grundlæggende engelskfaglig viden om historiske, kulturelle og samfundsmæssige forhold
* orientere sig i et engelsksproget stof, herunder udøve kildekritik og dokumentere brugen af forskellige informationskilder
* anvende faglige opslagsværker og øvrige hjælpemidler
* demonstrere viden om fagets identitet og metoder.

**2.2. Kernestof**

2.2. Kernestof

Gennem kernestoffet skal eleverne opnå faglig fordybelse, viden og kundskaber.

Kernestoffet er:

* det engelske sprogs grammatik, ortografi og tegnsætning
* udtale, ordforråd og idiomer
* principper for tekstopbygning
* kommunikationsstrategier, standardsprog og variation
* det engelske sprog anvendt som globalt lingua franca
* et genremæssigt varieret udvalg af primært nyere fiktive og ikke-fiktive tekster, herunder et skrevet værk
* tekstanalytiske begreber og metoder til analyse af fiktive og ikke-fiktive tekster
* faglig læsning af engelske tekster i samspil med andre fag
* væsentlige historiske, kulturelle og samfundsmæssige forhold i Storbritannien og USA
* historiske og aktuelle forhold i andre engelsksprogede regioner.

Kernestoffet udgøres af autentiske, ubearbejdede engelsksprogede tekster, der med få undtagelser skal tage udgangspunkt i eller kunne sættes i forbindelse med fagets kulturområder.

**4.3. Bedømmelseskriterier**

Bedømmelsen er en vurdering af, i hvilken grad eksaminandens præstation opfylder de faglige mål, som de er angivet i pkt. 2.1.

Ved den mundtlige prøve lægges der vægt på, at eksaminanden

* behersker et sammenhængende og forholdsvis flydende engelsk med relativ høj grad af grammatisk korrekthed
* giver en klart sammenhængende præsentation
* analyserer, fortolker og perspektiverer prøvematerialet med anvendelse af fagets analytiske begreber og metoder
* anvender den viden, der er opnået i arbejdet med det studerede emne.

Der lægges i bedømmelsen vægt på, at eksaminanden kan indgå i uddybende samtale om præsentationen, herunder redegøre for eventuelle kilder anvendt i forberedelsen.

Der gives én karakter ud fra en helhedsvurdering af den samlede præstation.

**Bedømmelseskriterier Engelsk B stx – mundtlig** (Vejledningen til engelsk B stx)

|  |  |  |
| --- | --- | --- |
| Karakter | Betegnelse | Beskrivelse |
| 12 | Fremragende | Elevens præsentation og samtale viser fluency, stor variation i fagligt og alment ordforråd og syntaks og sikker sprogbeherskelse med kun uvæsentlige mangler.  Eleven har en præcis tekstforståelse og kan systematisere, analysere og perspektivere tekstmaterialet med brug af relevant faglig viden og sikkert placere det i en større sammenhæng.  Eleven kan ubesværet formulere egne synspunkter og argumentere herfor. |
| 7 | Godt | Elevens præsentation og samtale viser fluency, et godt fagligt og alment ordforråd og syntaks. Sprogbeherskelsen er overvejende sikker men ikke fejlfri.  Eleven har en god tekstforståelse og kan overvejende systematisere, analysere og perspektivere tekstmaterialet med brug af faglig viden og placere det i en større sammenhæng.  Eleven kan formulere egne synspunkter og argumentere herfor. |
| 02 | Tilstrækkeligt | Elevens præsentation og deltagelse i samtale er noget usammenhængende men dog forståelig. Det faglige og almene ordforråd er begrænset. Sprogbeherskelsen er usikker, og der er mange fejl.  Eleven kan redegøre for indhold og synspunkter i tekstmaterialet men er usikker, når det drejer sig om at systematisere, analysere og perspektivere tekstmaterialet med brug af faglig viden og placere det i en større sammenhæng  Eleven har besvær med at formulere egne synspunkter og argumentere herfor. |

**Censorark STX B**

**2017-læreplan**

|  |  |
| --- | --- |
| Karakter: |  |

Dato:

Skole og hold:

Elevnavn og nr.:

**Præsentation**

**Samtale**